text: To ulykker, hvor bomme svigtede
  09 november 2015 kl. 07.31
  To personer blev livsfarligt kvæstet, da bomme svigtede i overkørsel i Tarp. Søndag skete endnu et uheld i en overskæring, dog uden personskade.
  Ved ulykken i Tarp lørdag aften blev to biler ramt af godstoget. På grund af sporarbejde skal bommene betjenes manuelt. Politiet undersøger, hvorfor bommene ikke var nede.
  To biler kørte ud i overskæringen, og selv om godstoget bremsede hårdt blev begge biler totalskadet.
  Den dobbeltsporede strækning blev spærret og strømmen i køreledningerne afbrudt efter ulykken, hvor to personer blev livsfarligt kvæstet.
  Søndag skete endnu en sammenstød i en jernbaneoverskæring. Det var et tog på Nord-Ostsee-Bahn, som ramte en Ford Estate med et par og deres barn. Heldigvis slap alle uskadte fra sammenstøddet, men alle tre blev indlagt med chok.
  17 passagerer i toget slap uskadt fra den kraftige nødopbremsning.
  Vidner beretter, at bommene i overskæringen ikke var nede, da uheldet skete. Deutche Bahns havde teknikere på stedet, fordi der tidligere på dagen var konstateret en teknisk fejl i sikringsanlægget
  